钦定古今图书集成/理学汇编/学行典/第073卷 > 书经 > 《周书洪范》
## 钦定古今图书集成/理学汇编/学行典/第073卷 > 书经 > 《周书洪范》

六、三德：一曰正直，二曰刚克，三曰柔克。“平康，正直。彊
弗友，刚克。燮友，柔克。沈潜，刚克。高明，柔克。”

〈蔡传〉“刚克。”柔克者，威福予夺，抑扬进退之用也。“彊弗友”者，彊梗弗顺者也。“燮友”者，和柔委顺者也。“沈潜”者，沈深潜退，不及中者也。“高明”者，高亢明爽，过乎中者也。盖习俗之偏，气禀之过者也。“彊弗友刚克，以刚克刚也；燮友柔克，以柔克柔也；沈潜刚克，以刚克柔也；高明柔克，以柔克刚也。”《全朱子》曰：“克，治也。言人资质沈潜”者，当以刚治之。　林氏曰：“三德者，圣人所以临机制变，为皇极之用，而权其轻重也。彊御弗顺之世，则用刚克以治之，和顺之世，则用柔克以治之。一于刚则失之亢，一于柔则失之懦。圣人宰制天下之权，可谓尽矣。”

又

五曰恶，六曰弱。

〈蔡传〉“恶”者，刚之过也。弱者，柔之过也。〈大全〉王氏炎曰：“恶者”，小人之刚，自暴者也。“弱者”，小人之柔，自弃者也。

吕氏曰：“弱何以与六极？” 盖弱人之大患，人所以

不自强于善、或牵引入于恶、而不能自拔、皆弱故也。故特以居六极之终。